Title: F_001_Brannkonsept_PP20 (2).pdf
Uavhengig av om bygget er å betrakte som et særskilt brannobjekt, påhviler det eier og bruker ansvar og forpliktelser med hensyn til drift og vedlikehold av brannteknisk utstyr og installasjoner samt organisatorisk brannvern. Dette ansvaret er beskrevet i Forskrift om brannforebygging hhv. kap. 2 § 4- 10 for eier og kap. 3 § 11-13 for bruker.Eierens dokumentasjon av objektet må foreligge før bygningen tas i bruk. Særskilte brannobjekter har noen ytterligere krav i forhold til dokumentasjonens innhold. Brannkonsept og branntegninger skal overleveres til eier av bygget og vil være en del av denne dokumentasjonen.Bygget vil inneholde brennbare konstruksjoner og det vil være viktig at en har gode rutiner for å forebygge brann. Røyking eller bruk av levendelys er ikke å anbefale. Det anbefales også at det foretas jevnlig etterkontroll av det elektriske anlegget og bruk av termofotografering for å sikre at det ikke går varmgang i det elektriske anlegget. Vann og kaffe kokere på hotellrom bør settes på timer.